《效饮马长城窟》
清代·徐树铭

怫郁筑长城，长城何连连。健儿格斗群虏遁，一城何能塞九边。

苟能用一夫，戎虏相迍邅。赵魏齐楚燕，一将举之如转圜。

何为纷纷畏北贼，填塞白骨连青天。闺中少妇能坚节，边马何时去边月。

远人望月马嘶风，秦吏正督修城功。健儿含悲对秦吏，不知有人大呼公。

等既皆去，吾亦从此逝。

作者简介：徐树铭，字寿蘅，号澄园，长沙人。道光丁未进士，改庶吉士，授编修。官至工部尚书。有《澄园遗集》。